敦沙卡蘭海洋公園

敦沙卡蘭海洋公園（粵拼：deun1 sa1 ka1 laan4 hoi2 yeung4 gung1 yun2，Tun Sakaran Marine Park），又叫仙本那群島公園，喺馬來西亞沙巴東海岸，係沙巴最大嘅海洋公園。海岸公園由珍珠島、萬達灣島同軍艦島等幾個島仔組成。2004年，公園成為沙巴公園信托局入面嘅第7個憲報區，總面積有350 km²。公園入面大約有2,000人住，當中大部分係游牧民族巴瑤族人，佢哋住喺海洋公園範圍內同周圍嘅高腳屋同住家艇。敦沙卡蘭海洋公園亦係擁有馬來西亞最大嘅珊瑚群地方之一。 歷史 Bodgaya喺1933年首次喺憲報刊登為森林保護區，而 Boheydulang就被憲報刊登為鳥類保護區。建立州立公園嘅建議最早是喺1977年提出。其後喺1998年，一個由海洋保護協會（MCS）、沙巴公園信托局、世界自然基金會同Nature Link叫仙本那群島項目（Semporna Islands Project）嘅合作組成。之後，由歐洲經濟共同體根據佢全球環境預算項目提供資金。終於喺2004年，呢啲島嶼畀沙巴公園信托局公佈成為州立公園。 參考 出面網頁 敦沙卡蘭海洋公園-Sibuan Island Semporna Islands Project 沙巴公園信托局網站